als_Latn dik_Latn ron_Latn
Për të parë CV-në e plotë klikoni këtu
Prof. as. Zeqir Veselaj PhD, është i lindur me 21 qershor 1970, në fshatin Gllarevë ku ka kryer shkollën fillore. Shkollimin e mesëm e ka mbaruar në Klinë, ndërsa studimet universitare pranë FSHMN, Departamenti i Biologjisë. Studimet pasuniversitare dhe ato të doktoraturës i ka kryer në Fakultetin e Shkencave Natyrore të Universitetit të Tiranës. Aktualisht ligjëron kurset e biodiversitetbotanicës së përgjithshme,
Një kohë të gjatë ka punuar si mësimdhënës i lëndës së biologjisë, ndërsa më pas është fokusuar në fushën e ruajtjes së natyrës dhe mjedisit në Kosovë. Pas luftës ka filluar si bashkëpunëtor profesional për biodiversitet dhe mbrojtje të natyrës në kuadër të Institutit për Mbrojtjen e Natyrës së Kosovës, duke punuar me zonat e mbrojtura në Kosovë dhe duke e udhëhequr Institutin si drejtor i tij. Ka punuar në inventarizimin dhe vlerësimin e zonave të mbrojtura dhe specieve në Kosovë, ekspert lokal ne përgatitjen e vlerësimit të parë të biodiversitetit në Kosovë si dhe duke studiuar efektet e ndotjes në kërcnimin e biodiversitetit dhe prezentuar ato në konferenca shkencore e forume tjera. Për afro tre vjet ka ofruar këshillime për Ministrin e Ministrisë së Mjedisit dhe Planifikimit Hapësinor, në politikat mjedisore në përgjithësi, duke përfshirë edhe mbrojtjen dhe konservimin e natyrës dhe biodiversitetit. Ka marrë pjesë dhe ka përfaqësuar Kosovë në shumë aktivitete ndërkombëtare e forume të ndryshme të karkaterit shkencor, profesional e politik në shumë vende të rajonit dhe botës. Ka marrë pjesë dhe udhëhequr në përgatitjen e dokumentave strategjike politike të Ministrisë së Mjedisit si: Raportin e parë për Gjendjen e Mjedisit në Kosovë, dhe Strategjinë e Kosovës për Mbrojtje të Mjedisit dhe Zhvillimi të Qëndrueshëm, si dhe Planin e Kosovës për Veprim në Mjedis. Koordinator i disa projekteve lokale dhe ndërkombëtare nga fusha e mjedisit e sidomos edukimit mjedisor përfshirë “Paketën e Gjelbër”. Ka kryer disa vizita studimore në universitete ndërkombëtare në Evropë dhe SHBA dhe ka mbajtur ligjërata të shkurtëra për Kosovën nga fusha e tij. Poashtu pjesmarrës në shumë simpoziume, konferenca dhe kongrese ndërkombëtare me fokus në fushat e natyrës dhe mjedisit.
Ka publikuar artikuj të ndryshëm shkencor për natyrën dhe biodviersitetin në revista shkencore brenda dhe jashtë Kosovës, por edhe shkrime profesionale për mjedisin në gazetat ditore dhe javore në Kosovë. Ka botuar disa tekste universitare nga fusha e ekspertizës së tij, por edhe shume tekste profesionale me tematika të mjedisit dhe edukimit mjedisor. Flet rrjedhshëm gjuhën angleze.
als_Latn als_Latn als_Latn als_Latn